Linje 100S blev fra starten drevet af [[Combus]], der havde vundet kørslen i et udbud under deres tidligere navn DSB Busser.<ref name="BF 119">''Kørselsudbud september 1997'' af Jesper Kiby Denborg. Busfronten 119/1997, s. 8.</ref> Kørslen på linje 100S, 39 og en del andre linjer, som de havde vundet i samme udbud,<ref name="BF 119" /> var Combus' debut som HT-entreprenør. Det kom ikke til at gå stille af. Der var fejl på busserne, og den tætte trafik på [[Nordre Fasanvej|Nordre]] og [[Søndre Fasanvej]] gav uregelmæssig drift. Combus erkendte at de havde manglet overblik i starten men undskyldte sig med, at de havde startet fra bunden med ny organisation, busser og garageanlæg, og at de ikke havde erfaring med tæt bytrafik.<ref>''Turbulent start for Combus'', HT-nyt 11/1997, s. 4-5.</ref> Chaufførerne var dog samtidig utilfredse med de stramme køretider på linje 100S og 39. Det blev markeret ved en aktion 1. december 1997, hvor hele busterminalen foran HT's hovedkontor på [[Toftegårds Plads]] blev fyldt op med busser. HT erkendte at køretiden skulle være i orden men opfordrede dog samtidig chaufførerne til at komme med præcise indmeldinger om problemer, så der kunne gøres noget ved dem. Som eksempel på hvad der kunne gøres, nævnte HT linje 39, der trods parallelkørslen med linje 100S stadig havde mange passagerer, og hvor der derfor var blevet indsat ekstrabusser.<ref>''Sådan arbejder HT med køreplanerne'', HT-nyt 12/1997, s. 4-5.</ref><ref>''De rigtige køreplaner er en fælles opgave'' af Johannes Sloth. HT-nyt 12/1997, s. 6.</ref>
Filosofi Historie Foreninger Organisationer